
[bookmark: bookmark24][bookmark: bookmark22][bookmark: bookmark23][bookmark: bookmark25]Vispārīgas ziņas par sabiedrību
1.1. [bookmark: bookmark28][bookmark: bookmark26][bookmark: bookmark27][bookmark: bookmark29]Sabiedrības nosaukums
Sabiedrība ar ierobežotu atbildību „VTU VALMIERA ” (turpmāk – Sabiedrība).

1.2. [bookmark: bookmark32][bookmark: bookmark30][bookmark: bookmark31][bookmark: bookmark33]Sabiedrības reģistrācija
Reģistrācijas datums Uzņēmumu reģistrā – 1991. gada 21. maijs.
Reģistrācijas datums komercreģistrā – 2003. gada 10. jūlijs.
Reģistrācijas numurs – 40003004220.

1.3. [bookmark: bookmark36][bookmark: bookmark34][bookmark: bookmark35][bookmark: bookmark37]Juridiskā adrese
Valmieras nov., Kocēnu pag., Brandeļi, "Brandeļi", LV-4220.

1.4. Kontaktinformācija: 
Valdes priekšsēdētājs Aigars Vītols
Tālruņa numurs 29432390
e-pasts: info@vtu-valmiera.lv  

1.5. [bookmark: bookmark40][bookmark: bookmark38][bookmark: bookmark39][bookmark: bookmark41]Komercdarbības veidi
Sabiedrības galvenie komercdarbības veidi saskaņā ar statūtiem (NACE klasifikators) – pilsētas un piepilsētas pasažieru sauszemes pārvadājumi (49.31), transportlīdzekļu vadītāju apmācība (85.53) un automobiļu apkope un remonts (45.20).

Sabiedrības Statūtu kopija un Uzņēmumu reģistra datu bāzes informācija pievienota šo Noteikumu pielikumā.

1.6. [bookmark: bookmark44][bookmark: bookmark42][bookmark: bookmark43][bookmark: bookmark45]Sabiedrībā strādājošo skaits
2025. gada vidējais nodarbināto skaits Sabiedrībā – 221 strādājošie.


2. [bookmark: bookmark48]Sabiedrības pamatkapitāla palielināšanas pamats un organizācija
2.1. Publiskas personas kapitāla daļu un kapitālsabiedrību pārvaldības likuma 148. panta pirmās daļas 1. punkts nosaka, ka publiskas personas kapitālsabiedrība var kļūt par privāto kapitālsabiedrību, palielinot kapitālsabiedrības pamatkapitālu (šā likuma 149. pants), tai skaitā veicot kapitāla daļu sākotnējo izvietošanu. Atbilstoši Publiskas personas kapitāla daļu un kapitālsabiedrību pārvaldības likuma 149. panta 3) punktam kapitālsabiedrības pamatkapitālu drīkst palielināt kapitāla piesaistei, apmaksājot kapitāla daļas ar naudu.
2.2. Saskaņā ar Publiskas personas kapitāla daļu un kapitālsabiedrību pārvaldības likuma 151. panta sesto daļu atvasinātas publiskas personas augstākā lēmējinstitūcija pieņem lēmumu par kapitāla piesaisti atvasinātas publiskas personas kapitālsabiedrībai. 
2.3. Publiskas personas kapitāla daļu un kapitālsabiedrību pārvaldības likuma 148. panta otrā daļa nosaka, ka, pirms tiek pieņemts lēmums par dalībnieku piesaisti, publiskā persona veic tās līdzdalības kapitālsabiedrībā izvērtējumu atbilstoši šā likuma 7. panta noteikumiem.
2.4. Publiskas personas kapitāla daļu un kapitālsabiedrību pārvaldības likuma 154. panta pirmā daļa nosaka, ka pamatkapitāls tiek palielināts saskaņā ar Komerclikuma noteikumiem, ievērojot šā likuma nosacījumus.
2.5. Ar Valmieras novada pašvaldības domes 2026. gada 29. janvāra lēmumu Nr. 30 (protokols Nr. 1, 36. §) “Par pamatkapitāla palielināšanu ar privāta investora piesaisti Sabiedrībai ar ierobežotu atbildību “VTU VALMIERA”” atbalstīts priekšlikums par Sabiedrības pamatkapitāla palielināšanu, piesaistot privāto investoru.
Valmieras novada pašvaldības domes 2026. gada 29. janvāra lēmums Nr. 30 (protokols Nr. 1, 36. §) “Par pamatkapitāla palielināšanu ar privāta investora piesaisti Sabiedrībai ar ierobežotu atbildību “VTU VALMIERA”” pievienoti šo Noteikumu pielikumā.
2.6. Ievērojot Publiskas personas kapitāla daļu un kapitālsabiedrību pārvaldības likuma 148. panta otrajā daļā noteikto, Valmieras novada pašvaldība veikusi līdzdalības izvērtējumu Sabiedrībā atbilstoši likuma 7. panta noteikumiem. 
2.7. Ar Valmieras novada pašvaldības domes 2026. gada 28. maija lēmumu Nr. 339 (protokols Nr. 6; 9. §) “Par Valmieras novada pašvaldības tiešās līdzdalības saglabāšanu sabiedrībā ar ierobežotu atbildību “VTU VALMIERA” un izsoles procedūras “Par sabiedrības ar ierobežotu atbildību “VTU VALMIERA” pamatkapitāla palielināšanu ar privātā kapitāla piesaisti” uzsākšanu” ir apstiprināts līdzdalības izvērtējums un nolemts saglabāt Valmieras novada pašvaldības līdzdalību Sabiedrībā. Privātais investors tiesības piedalīties Sabiedrības pamatkapitāla palielināšanā iegūst elektroniskas izsoles par tiesībām piedalīties Sabiedrības pamatkapitāla palielināšanā (turpmāk – Izsole) rezultātā.
2.8. Saskaņā ar Publiskas personas kapitāla daļu un kapitālsabiedrību pārvaldības likuma 153. pantu, kas nosaka, ka kapitālsabiedrības darbības, kas veicamas, palielinot pamatkapitālu, organizē Sabiedrības kapitāla daļu turētājs. 
2.9. Šie Noteikumi nosaka:
2.9.1. kārtību, kādā tiek īstenota Sabiedrības pamatkapitāla palielināšana, Sabiedrībai kļūstot no publiskas kapitālsabiedrības par privātu kapitālsabiedrību; 
2.9.2. kārtību, kādā tiek organizēta un noris elektroniska Izsole par tiesībām piedalīties Sabiedrības pamatkapitāla palielināšanā;
2.9.3. kārtību, kādā Izsoles uzvarētājam tiek piešķirtas tiesības noslēgt Dalībnieku līgumu un iegūt līdzdalību Sabiedrības pamatkapitālā.
3. [bookmark: bookmark54][bookmark: bookmark55][bookmark: bookmark58][bookmark: bookmark56][bookmark: bookmark57][bookmark: bookmark59]Sabiedrības pamatkapitāls, dalībnieki, saimnieciskā darbība
3.1. Pamatkapitāls
3.1.1. Sabiedrības pamatkapitāls pirms pamatkapitāla palielināšanas - 1 689 774 euro.
3.1.2. Kapitāla daļu skaits - 1 689 774. 
3.1.3. Vienas kapitāla daļas nominālvērtība - 1 euro.

3.2. [bookmark: bookmark62][bookmark: bookmark60][bookmark: bookmark61][bookmark: bookmark63]Dalībnieki
3.2.1. Sabiedrības dalībnieki:
	Nr. p.k.
	Dalībnieks
	Kapitāla daļu skaits
	īpatsvars pamatkapitālā (%)

	1.
	Valmieras novada pašvaldība
	1 689 774
	100



[bookmark: bookmark66][bookmark: bookmark64][bookmark: bookmark65][bookmark: bookmark67]Uzņēmumu reģistra datu bāzes informācija un 2024. gada 12. aprīļa Sabiedrības dalībnieku reģistra nodalījums Nr.6 pievienoti šo Noteikumu pielikumā.

3.3. [bookmark: bookmark70]Saimnieciskās darbības rādītāji
3.3.1. Sabiedrības saimnieciskās darbības galvenie rādītāji atspoguļoti Sabiedrības 2025. gada pārskatā, kas tiek pievienots šo Noteikumu pielikumā.
3.4. [bookmark: bookmark72]Vērtējums un informācijas pieejamība
3.4.1.  2026. gada 2. aprīlī pēc Sabiedrības pieprasījuma neatkarīgs sertificēts vērtētājs SIA “Interbaltija”, reģistrācijas Nr. 40003518352, ir sagatavojis Sabiedrības kapitāla daļu tirgus vērtības vērtējumu.
Sabiedrības kapitāla daļu tirgus vērtības vērtējums ir pievienots šo Noteikumu pielikumā.
3.4.2. Sabiedrība, pamatojoties uz ieinteresētā Izsoles pretendenta iesniegumu, var lemt par papildu, detalizētas informācijas par Sabiedrības darbību, finanšu rādītājiem un attīstības plāniem izsniegšanu. Pirms detalizētas informācijas izsniegšanas, ieinteresētajam pretendentam ir pienākums parakstīt konfidencialitātes līgumu, kas pievienots šo Noteikumu pielikumā. Ja ieinteresētais Izsoles pretendents ir laikus pieprasījis papildu informāciju un noslēdzis šajā punktā minēto konfidencialitātes līgumu, Sabiedrība papildu informāciju ieinteresētajam Izsoles pretendentam sniedz 3 (trīs) darbdienu laikā, bet ne vēlāk kā 3 (trīs) darbdienas pirms Noteikumu 6.6.1.punktā norādītā Izsoles pieteikuma iesniegšanas termiņa beigām.
3.4.3. Laikā no Izsoles paziņojuma publicēšanas dienas līdz 2026. gada 05.augustam ieinteresētajiem Izsoles pretendentiem ir tiesības iepazīties ar Sabiedrības darbību klātienē, iepriekš noslēdzot Noteikumu pielikumā esošo konfidencialitātes līgumu un saskaņojot apmeklējuma laiku ar Sabiedrības valdes priekšsēdētāju Aigaru Vītolu, e-pasts: info@vtu-valmiera.lv, tālrunis 29432390.
3.4.4. Rakstiskajam iesniegumam juridiskai personai jāpievieno pilnvara pārstāvēt juridisko personu, kurā norādīts konkrētais pilnvarojuma apjoms. Pilnvaru var neiesniegt Latvijas Republikas rezidenti, ja pārstāvību realizē personas, kuru pārstāvības tiesības izriet no likuma.
3.4.5. Ārvalstīs izsniegti dokumenti tiek pieņemti, ja tie noformēti atbilstoši Latvijai saistošu starptautisko līgumu noteikumiem.
3.4.6. Visiem iesniegtajiem dokumentiem jābūt noformētiem tā, lai tiem būtu juridisks spēks saskaņā ar Dokumentu juridiskā spēka likumu un Ministru kabineta 2018.gada 4.septembra noteikumiem Nr.558 «Dokumentu izstrādāšanas un noformēšanas kārtība”.
3.4.7. Izsoles pretendents ir atbildīgs par iesniegtajos dokumentos uzrādīto ziņu (t.sk. adrese, telefona numurs, e-pasta adrese u.tml.) patiesumu, iesniegtajiem dokumentiem un to apjomu un Izsoles organizētājs neatbild par sekām, ja atklājas, ka uzrādītās ziņas bijušas nepatiesas vai dokumenti nepienācīgi sagatavoti un noformēti.
4. [bookmark: bookmark78][bookmark: bookmark82][bookmark: bookmark84]Dalībnieka pirmtiesības
4.1. Saskaņā ar Komerclikuma 199. panta pirmo daļu dalībniekam ir pirmtiesības 15 dienu laikā no dienas, kad pieņemts lēmums par Sabiedrības pamatkapitāla palielināšanu, iegūt jaunemitētās kapitāla daļas proporcionāli viņam piederošajām kapitāla daļām. Atbilstoši Komerclikuma 199. panta ceturtajai daļai, ja dalībnieks minētās tiesības neizmanto, jaunās kapitāla daļas drīkst iegūt trešās personas.
4.2. Sabiedrības esošais dalībnieks neizmantos Komerclikuma 199. panta pirmajā daļā paredzētās pirmtiesības uz jaunajām Sabiedrības kapitāla daļām.
4.3. Ņemot vērā pirmtiesību neizmantošanu, jaunās Sabiedrības kapitāla daļas paredzēts izvietot Izsoles uzvarētājam saskaņā ar šiem Noteikumiem, noslēgto un spēkā esošo Dalībnieku līgumu un Sabiedrības dalībnieku sapulcē apstiprinātajiem Sabiedrības pamatkapitāla palielināšanas noteikumiem.
4.4. Dalībnieku līguma paraugs pievienots Noteikumu pielikumā.
5. [bookmark: bookmark87][bookmark: bookmark88][bookmark: bookmark89][bookmark: bookmark90][bookmark: bookmark92]Sabiedrības pamatkapitāla palielināšanas nosacījumi
5.1. Sabiedrības pamatkapitāla palielināšanas mērķis ir kapitāla piesaiste, apmaksājot jaunās kapitāla daļas ar naudu.
5.2. Sabiedrības pamatkapitāls tiek palielināts ar naudas ieguldījumu. 
5.3. Līdz pamatkapitāla palielināšanai Sabiedrības pamatkapitāls ir 1 689 774 euro, kas sadalīts 1 689 774 kapitāla daļās ar vienas daļas nominālvērtību 1 euro.
5.4. Pamatkapitāls tiks palielināts par 1 758 745 euro, izdodot 1 758 745 jaunas kapitāla daļas ar vienas daļas nominālvērtību 1 euro (turpmāk arī – Jaunās kapitāla daļas).
5.5. Pēc palielināšanas Sabiedrības pamatkapitāls būs 3 448 519 euro, kas sadalīts 3 448 519 kapitāla daļās ar vienas daļas nominālvērtību 1 euro.
5.6. Katras Jaunās kapitāla daļas uzcenojums tiek noteikts EUR 1.558643 (viens, komats, pieci pieci astoņi seši četri trīs euro) apmērā. (4 500 000  – 1 758 745) /1 758 745 = 1.558643 (turpmāk arī – Daļas uzcenojums).
5.7. Pēc Izsoles rezultātu apstiprināšanas un Izsoles uzvarētāja noteikšanas, Sabiedrības valde nekavējoties sasauc ārkārtas dalībnieku sapulci, kurā dalībnieku sapulce apstiprina pamatkapitāla palielināšanas noteikumus (turpmāk arī – Pamatkapitāla palielināšanas noteikumi) šo Noteikumu un Dalībnieku līguma pielikumā esošajā redakcijā.
5.8. Izsoles uzvarētājs, kurš Izsoles rezultātā ir ieguvis tiesības piedalīties Sabiedrības pamatkapitāla palielināšanā un ar kuru ir noslēgts un spēkā stājies Dalībnieku līgums (turpmāk arī – Topošais dalībnieks), Sabiedrības dalībnieku sapulces apstiprinātajos Pamatkapitāla palielināšanas noteikumos un Dalībnieku līgumā noteiktajā termiņā un kārtībā paraksta un apmaksā Sabiedrības jaunās 1 758 745 kapitāla daļas.
5.9. Topošajam dalībniekam, apmaksājot Jaunās kapitāla daļas, vienlaikus ir pienākums apmaksāt katras Jaunās kapitāla daļas uzcenojumu.
5.10. Jaunās kapitāla daļas iegūstamas tikai pilnā apmērā. Daļēja pieteikšanās uz Jaunajām kapitāla daļām vai daļēja Jauno kapitāla daļu nominālvērtības un Daļu uzcenojuma apmaksa nav pieļaujama.
5.11. Jauno kapitāla daļu nominālvērtības un Daļu uzcenojuma apmaksa veicama Pamatkapitāla palielināšanas noteikumos un Dalībnieku līgumā noteiktajā termiņā un kārtībā. 
5.12. Sabiedrības pamatkapitāls uzskatāms par palielinātu ar dienu, kad Latvijas Republikas Uzņēmumu reģistra komercreģistrā izdarīts ieraksts par pamatkapitāla palielināšanu.
5.13.  Statūtu grozījumu un Jauno Sabiedrības Statūtu projekts kapitālsabiedrībai, kas izveidosies pamatkapitāla palielināšanas rezultātā, pievienots šo Noteikumu un Dalībnieku līguma pielikumā.
5.14. 

6. [bookmark: bookmark95][bookmark: bookmark93][bookmark: bookmark94][bookmark: bookmark96]Izsole par tiesībām piedalīties Sabiedrības pamatkapitāla palielināšanā
6.1. Izsoles vispārīgie noteikumi
6.1.1.  Izsoles norises nodrošināšanai Valmieras novada pašvaldības dome ar 2026. gada 28. maija lēmumu Nr. 340 (protokols Nr. 6; 10. §) “Par Sabiedrības ar ierobežotu atbildību “VTU VALMIERA” pamatkapitāla palielināšanu ar privāta kapitāla piesaisti” pilnvarojusi Valmieras novada pašvaldības Atsavināšanas komisiju (turpmāk – Komisija) nodrošināt Izsoles sagatavošanu, Izsoles pretendentu reģistrāciju un atlasi, Izsoles norisi un Izsoles rezultātu apstiprināšanu un Izsoles uzvarētāja noteikšanu saskaņā ar šiem Noteikumiem.
6.1.2. Izsoles uzvarētājam tiks piešķirtas vienreizējas, personiskas, neatsavināmas un neapgrūtināmas tiesības piedalīties Sabiedrības pamatkapitāla palielināšanā, noslēdzot un spēkā stājoties Dalībnieku līgumam, parakstīt un apmaksāt Sabiedrības Jaunās kapitāla daļas (turpmāk – Tiesības).
6.1.3. Izsoles mērķis ir atklātā, elektroniskā izsolē noskaidrot Tiesību ieguvēju, kurš atbilst Noteikumos noteiktajām atlases prasībām, nosolījis augstāko Tiesību maksu un ieguvis tiesības piedalīties Sabiedrības pamatkapitāla palielināšanā.
6.1.4. Izsole tiek organizēta saskaņā ar Publiskas personas kapitāla daļu un kapitālsabiedrību pārvaldības likumu, Komerclikumu, Pašvaldību likumu un Valmieras novada pašvaldības domes 2026. gada 28. maija lēmumu Nr. 340 (protokols Nr. 6; 10. §) “Par Sabiedrības ar ierobežotu atbildību “VTU VALMIERA” pamatkapitāla palielināšanu ar privāta kapitāla piesaisti”.
6.1.5. Izsoles uzvarētājs iegūs tiesības slēgt Dalībnieku līgumu, kas ir šo Noteikumu neatņemama sastāvdaļa, un jebkuras Izsoles pretendenta prasības mainīt šos Noteikumus vai atteikšanās parakstīt Noteikumu pielikumā pievienoto Dalībnieku līgumu tiek uzskatīta par atteikumu no dalības Izsolē atbilstoši šiem Noteikumiem.
6.1.6. Paziņojums (sludinājums) par Izsoli tiek publicēts laikrakstā “Latvijas Vēstnesis”, Valmieras novada pašvaldības oficiālajā tīmekļvietnē www.valmierasnovads.lv, sabiedrības ar ierobežotu atbildību “VTU VALMIERA” tīmekļvietnē un elektronisko izsoļu vietnē https://izsoles.ta.gov.lv atbilstoši Noteikumu 6.2. apakšnodaļas “Izsoles sagatavošanas kārtība” noteikumiem.
6.1.7. Izsoles dalībniekiem aizliegts slēgt vienošanās vai veikt darbības, kas varētu ietekmēt Izsoles rezultātu vai tās godīgu norisi.
6.1.8. Noteikumu izpratnē:
1) Jaunās kapitāla daļas – Sabiedrības 1 758 745 kapitāla daļas, kas tiek izdotas Sabiedrības pamatkapitāla palielināšanas ietvaros. 
2) Izsole ir atklāta, elektroniska izsole, lai iegūtu tiesības piedalīties Sabiedrības pamatkapitāla palielināšanā.
3) Tiesības ir vienreizējas, personiskas, neatsavināmas un neapgrūtināmas tiesības piedalīties Sabiedrības pamatkapitāla palielināšanā, noslēgt Dalībnieku līgumu un parakstīt un apmaksāt Sabiedrības Jaunās kapitāla daļas un Daļu uzcenojumu.
4) Tiesību maksa ir Izsolē nosolītā augstākā maksa par tiesībām piedalīties Sabiedrības pamatkapitāla palielināšanā.
5) Izsoles pretendents ir komersants, kurš iesniedzis pieteikumu dalībai Izsolē. 
6) Izsoles dalībnieks ir Izsoles pretendents, kuru Komisija iekļāvusi Izsoles dalībnieku sarakstā.
7) Augstākais solītājs ir Izsoles dalībnieks, kurš Izsolē nosolījis augstāko Tiesību maksu.
8) Nākamais solītājs ir Izsoles dalībnieks, kurš Izsolē nosolījis nākamo augstāko Tiesību maksu aiz Augstākā solītāja.
9) Izsoles uzvarētājs ir Izsoles dalībnieks (Augstākais solītājs vai Nākamais solītājs), kuru Komisija, pēc šo Noteikumu prasību izpildes, ar lēmumu par Izsoles rezultātu apstiprināšanu un Izsoles uzvarētāja noteikšanu ir atzinusi par Izsoles uzvarētāju.
10) Topošais dalībnieks ir Izsoles uzvarētājs, kurš Izsoles rezultātā ir ieguvis Tiesības un ar kuru ir noslēgts un spēkā stājies Dalībnieku līgums. 
11) Dalībnieku līgums ir līgums, kas Izsoles rezultātā tiek slēgts starp esošo Sabiedrības dalībnieku un Izsoles uzvarētāju, kurā nosaka kārtību, kādā Topošais dalībnieks iegūst līdzdalību Sabiedrības pamatkapitālā, kā arī dalībnieku savstarpējās attiecības.
12) Saistību izpildes nodrošinājums ir Izsoles uzvarētāja Dalībnieku līgumā uzņemto saistību izpildes nodrošinājums, ko Izsoles uzvarētājs iesniedz Esošajam dalībniekam. Nodrošinājums kalpo Dalībnieku līgumā noteikto saistību izpildes nodrošināšanai līdz Sabiedrības pamatkapitāla palielināšanas reģistrācijai komercreģistrā.
6.2. [bookmark: bookmark107]
Izsoles sagatavošanas kārtība
6.2.1.  Paziņojums par Izsoli (turpmāk – Paziņojums) tiek publicēts laikrakstā “Latvijas Vēstnesis”, Valmieras novada pašvaldības oficiālajā tīmekļvietnē www.valmierasnovads.lv (sadaļā: https://www.valmierasnovads.lv/pasvaldiba/informacija/izsoles-un-sludinajumi/), kā arī sabiedrības ar ierobežotu atbildību “VTU VALMIERA” tīmekļvietnē https://vtu-valmiera.lv  (attiecīgajā sadaļā) un elektronisko izsoļu vietnē https://izsoles.ta.gov.lv. 
6.2.2.  Komisija patur tiesības izmantot arī citus papildu informācijas izplatīšanas veidus, lai informācija sasniegtu pēc iespējas plašāku ieinteresēto Izsoles pretendentu loku.
6.2.3. [bookmark: bookmark109] Šo Noteikumu 6.2.1. punktā minētajā Paziņojumā norāda vismaz šādu informāciju:
1) vietu un laiku, kurā jebkurš interesents var iepazīties ar šiem Noteikumiem
2) Izsoles objektu
3) Sabiedrības pamatkapitāla apmēru pirms palielināšanas
4) Sabiedrības pamatkapitāla apmēru pēc palielināšanas
5) Jauno kapitāla daļu skaitu un vienas daļas nominālvērtību un Daļas uzcenojumu
6) Izsoles objekta Izsoles rīkotāju
7) Izsoles veidu
8) Izsoles objekta nosacīto cenu (sākumcenu)
9) Izsoles soli
10) Pretendentu pieteikšanās termiņu
11) Izsoles pieteikuma iesniegšanas vietu
12) Izsoles pretendentu pieteikumu reģistrēšanas kārtību
13) Izsoles norises kārtību un laiku
14) Tiesību maksas samaksas kārtību un maksāšanas līdzekli
15) Nodrošinājuma naudas apmēru, tās iemaksas kārtību un atgriešanas vai ieskaitīšanas nosacījumus
16) citus būtiskus nosacījumus.
6.2.4. Pretendentu pieteikšanās termiņš uz Izsoli tiek publicēts Paziņojumā.
6.2.5. Komisija 5 (piecu) darba dienu laikā pēc Noteikumu apstiprināšanas tos nosūta sabiedrības ar ierobežotu atbildību “VTU VALMIERA” valdei un esošajam dalībniekam, izmantojot elektronisko adresi atbilstoši Oficiālās elektroniskās adreses likumam vai citos normatīvajos aktos noteiktajā kārtībā.
6.2.6. Noteikumi un to pielikumi tiek publicēti Valmieras novada pašvaldības tīmekļvietnē un elektronisko izsoļu vietnē https://izsoles.ta.gov.lv., un ir pieejami visām ieinteresētajām personām.
6.3. Izsoles veids, norises vieta, laiks un valoda
6.3.1. Izsole ir elektroniska izsole ar augšupejošu soli.
6.3.2. Izsole sākas elektronisko izsoļu vietnē https://izsoles.ta.gov.lv pēc publikācijām Latvijas Republikas oficiālajā izdevumā “Latvijas Vēstnesis”, Pašvaldības tīmekļvietnē www.valmierasnovads.lv un elektronisko izsoļu vietnē https://izsoles.ta.gov.lv.
6.3.3. Izsolei autorizētie dalībnieki drīkst izdarīt solījumus visā izsoles norises laikā.
6.3.4. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par 5 (piecām) minūtēm.
6.3.5.  Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darba dienas pulksten 13.00.
6.3.6. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēguma datums, laiks un pēdējais izdarītais solījums.
6.3.7. Izsoles organizētājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē.
6.3.8. Pēc izsoles slēgšanas sistēma automātiski sagatavo izsoles aktu, kuru Izsoles komisija apstiprina piecu darba dienu laikā pēc izsoles.

6.4. Ziņas par Izsoles objektu
6.4.1.  Izsoles objekts ir vienreizējas, personiskas, neatsavināmas un neapgrūtināmas tiesības piedalīties Sabiedrības pamatkapitāla palielināšanā, noslēgt Dalībnieku līgumu un parakstīt un apmaksāt Sabiedrības Jaunās kapitāla daļas (Tiesības).
6.4.2. Pēc pamatkapitāla palielināšanas reģistrācijas Uzņēmumu reģistra komercreģistrā Sabiedrības pamatkapitāls būs 3 448 519 euro, kas sadalīts 3 448 519 kapitāla daļās ar vienas kapitāla daļas nominālvērtību 1 euro.
6.4.3.  Izsoles uzvarētājs, kurš par tādu atzīts ar Komisijas lēmumu, iegūs tiesības piedalīties Sabiedrības pamatkapitāla palielināšanā, noslēgt Dalībnieku līgumu, parakstīt un apmaksāt 1 758 745 Jaunās kapitāla daļas, tajā skaitā arī daļu uzcenojumu, kas pēc pamatkapitāla palielināšanas veido 51 (piecdesmit vienu) procentu no kapitālsabiedrības pamatkapitāla. 
6.4.4.  Izsolē nosolītā Tiesību maksa ir atsevišķs maksājums no Sabiedrības Jauno kapitāla daļu nominālvērtības un Daļu uzcenojuma. Tiesību maksas samaksa pati par sevi nedod tiesības uz Jaunajām kapitāla daļām. 
6.4.5. Tiesības uz Jaunajām daļām Topošais dalībnieks iegūst pēc Jauno kapitāla daļu parakstīšanas un apmaksas saskaņā ar šiem Noteikumiem, spēkā esošu Dalībnieku līgumu un Sabiedrības dalībnieku sapulcē aptirinātajiem Pamatkapitāla palielināšanas noteikumiem.
6.4.6. Tiesību īstenošana notiek, Topošajam dalībniekam iesniedzot Sabiedrības valdei pieteikumu Jauno kapitāla daļu iegūšanai (parakstoties uz Jaunajām kapitāla daļām) un veicot Jauno kapitāla daļu nominālvērtības un Daļu uzcenojuma apmaksu. 
6.4.7. Pamatkapitāla palielināšanas noteikumu projekts ir pievienots šo Noteikumu pielikumā. Kapitāla daļu turētājs apņemas apstiprināt pamatkapitāla palielināšanas noteikumus redakcijā, kas atbilst šo Noteikumu pielikumā pievienotajam projektam.
6.4.8. Informācija par Sabiedrības darbību, finanšu rādītājiem un Sabiedrības kapitāla daļu tirgus vērtības novērtējumu ir pieejama ieinteresētajiem pretendentiem saskaņā ar šo Noteikumu 3.4. sadaļā noteikto kārtību. 
6.4.9. Par Izsoles objektu samaksa veicama tikai euro valūtā.
6.4.10. Tiesību maksa tiek maksāta saskaņā ar Noteikumos noteikto kārtību.
6.4.11. Izsoles rezultātā iegūtās Tiesības aizliegts cedēt, pārjaunot vai kā citādi nodot trešajām personām.
6.5. [bookmark: bookmark104][bookmark: bookmark121]
Izsoles pretendentu izslēgšanas noteikumi un atlases prasības

6.5.1. Izsolē var piedalīties jebkurš komersants, uz kuru nav attiecināmi šajos Noteikumos noteiktie izslēgšanas noteikumi, kurš atbilst Noteikumos noteiktajām atlases prasībām, ir iesniedzis Noteikumiem atbilstošu pieteikumu dalībai Izsolē, kā arī atbilstoši spēkā esošajiem normatīvajiem aktiem ir tiesīgs iegūt līdzdalību Sabiedrībā.
6.5.2. Komersants uzskatāms par Izsoles pretendentu ar brīdi, kad Komisija ir saņēmusi Izsoles pretendenta pieteikumu dalībai Izsolē un tas ir reģistrēts Noteikumos noteiktajā kārtībā.
6.5.3. Izsoles pretendents tiek iekļauts Izsoles dalībnieku sarakstā pēc tam, kad Komisija ir veikusi Izsoles pretendenta un tā iesniegtā pieteikuma par dalību Izsolē un dokumentu atbilstības pārbaudi šiem Noteikumiem.
6.5.4. Izsoles dalībnieku sarakstā neiekļauj Izsoles pretendentu, uz kuru attiecināms vismaz viens no turpmāk norādītajiem Izsoles pretendentu izslēgšanas noteikumiem: 
1)  kurš pats, tā valdes loceklis, pārstāvēttiesīga persona, prokūrists vai persona, kura ir pilnvarota pārstāvēt komersantu ar Izsoli saistītajās darbībās, ar spēkā stājušos tiesas spriedumu vai prokurora priekšrakstu par sodu ir atzīts par vainīgu noziedzīgā nodarījumā, kas saistīts ar organizētu noziedzību, korupciju, krāpšanu, noziedzīgi iegūtu līdzekļu legalizēšanu, terorismu, cilvēku tirdzniecību vai izvairīšanos no nodokļu un tiem pielīdzināto maksājumu samaksas. Komisija, izvērtējot konkrētos apstākļus, var nepiemērot šajā punktā minētos izslēgšanas nosacījumus, ja no dienas, kad spriedums vai prokurora priekšraksts par sodu stājies spēkā, līdz Izsoles pieteikuma iesniegšanas dienai ir pagājuši vismaz trīs gadi un Komisija secina, ka attiecīgais pārkāpums neietekmē Izsoles pretendenta uzticamību un spēju godprātīgi piedalīties Izsolē;
2) kuram Izsoles pieteikuma iesniegšanas dienā ir Valsts ieņēmumu dienesta administrēto nodokļu (nodevu) parādi Latvijas Republikā vai valstī, kurā tas reģistrēts, tai skaitā valsts sociālās apdrošināšanas obligāto iemaksu parādi, kas kopsummā pārsniedz 150 EUR (viens simts piecdesmit euro); 
3) kuram ir nekustamā īpašuma nodokļa, nodevu parāds Valmieras novada pašvaldības budžetam; 
4) kurš ir ārzonā reģistrēta juridiska persona vai personu apvienība, vai kuram – ja Izsoles pretendents ir Latvijā reģistrēta juridiska persona – vairāk nekā 25 procentu kapitāla daļu (akciju) īpašnieks vai turētājs ir ārzonā reģistrēta juridiska persona vai personu apvienība;
5) kuram ar tiesas spriedumu ir pasludināts maksātnespējas process, ar tiesas spriedumu tiek īstenots tiesiskās aizsardzības process, vai ar tiesas lēmumu tiek īstenots ārpustiesas tiesiskās aizsardzības process, vai kuras saimnieciskā darbība ir apturēta vai izbeigta, ir uzsākts likvidācijas process;
6) kurš pēdējo trīs gadu laikā līdz Izsoles pieteikuma iesniegšanas dienai ar kompetentas institūcijas lēmumu vai spēkā stājušos tiesas spriedumu ir atzīts par vainīgu konkurences tiesību pārkāpumā, kas izpaužas kā horizontāla karteļa vienošanās, vai kuram par šādu pārkāpumu piemērots naudas sods;
7) kurš pēdējo trīs gadu laikā līdz Izsoles pieteikuma iesniegšanas dienai ar kompetentas institūcijas lēmumu, spēkā stājušos tiesas spriedumu vai prokurora priekšrakstu par sodu ir atzīts par vainīgu pārkāpumā, kas izpaužas kā:
	a) vienas vai vairāku personu nodarbināšana bez nepieciešamās darba atļaujas vai nodarbinot personas, kurām nav tiesību uzturēties Eiropas Savienības dalībvalstī;
	b) personas nodarbināšana bez rakstveidā noslēgta darba līguma, normatīvajos aktos par nodokļiem noteiktajā termiņā neiesniedzot informatīvo deklarāciju par personām, kuras uzsāk darbu.
8) par kuru Komisijas rīcībā ir pietiekami pārliecinošas norādes, ka pēdējo trīs gadu laikā līdz Izsoles pieteikuma iesniegšanas dienai Izsoles pretendents ir noslēdzis vienošanos ar citiem tirgus dalībniekiem, kas vērsta uz konkurences kavēšanu, ierobežošanu vai deformēšanu.
9) par kuru Komisija ar jebkādiem piemērotiem līdzekļiem spēj pierādīt, ka Izsoles pretendents ir pārkāpis Latvijas Republikas vai Eiropas Savienības normatīvos aktus vides, sociālo vai darba tiesību jomā, darba koplīgumu, ģenerālvienošanos vai starptautiskajās konvencijās[footnoteRef:1] noteiktās prasības;  [1:    1930. gada Piespiedu darba konvencija (ILO konvencija Nr. 29); 1948. gada Konvencija par asociāciju brīvību un tiesību aizsardzību, apvienojoties organizācijās (ILO konvencija Nr. 87); 1949. gada Konvencija par tiesībām uz apvienošanos organizācijās un kolektīvo līgumu slēgšanu (ILO konvencija Nr. 98); 1951. gada Konvencija par vienlīdzīgu atlīdzību (ILO konvencija Nr. 100); 1957. gada Konvencija par piespiedu darba izskaušanu (ILO konvencija Nr. 105); 1958. gada Konvencija par diskrimināciju darba un nodarbošanās jomā (ILO konvencija Nr. 111); 1973. gada Minimālā vecuma konvencija (ILO konvencija Nr. 138); 1985. gada Vīnes konvencija par ozona slāņa aizsardzību un tās 1987. gada Monreālas protokols par ozona slāni noārdošām vielām; 1989. gada 22. marta Bāzeles Konvencija par kontroli pār kaitīgo atkritumu robežšķērsojošo transportēšanu un to aizvākšanu (Bāzeles konvencija); 1998. gada 10. septembra Roterdamas konvencija par procedūru, saskaņā ar kuru starptautiskajā tirdzniecībā dodama iepriekš norunāta piekrišana attiecībā uz dažām bīstamām ķīmiskām vielām un pesticīdiem (UNEP/FAO) (PIC konvencija) un tās trīs reģionālie protokoli; 1999. gada Bērnu darba ļaunāko formu konvencija (ILO konvencija Nr. 182). 2001. gada 22. maija Stokholmas Konvencija par noturīgajiem organiskajiem piesārņotājiem (Stokholmas konvencija).] 

10) par kuru Komisija ar jebkādiem piemērotiem līdzekļiem spēj pierādīt, ka Izsoles pretendents pēdējo trīs gadu laikā līdz Izsoles pieteikuma iesniegšanas dienai savā profesionālajā darbībā ir pieļāvis tādus būtiskus pārkāpumus, kuru dēļ ir pamatoti apšaubāma tā godprātība un spēja godprātīgi piedalīties Izsolē;
11) par kuru Komisija konstatē, ka pēdējo trīs gadu laikā līdz Izsoles pieteikuma iesniegšanas dienai Izsoles pretendents vai persona, kas ir tā dalībnieks, biedrs vai dalībnieku apvienības dalībnieks, nav pienācīgi pildījis ar valsts vai pašvaldības institūciju, sabiedrisko pakalpojumu sniedzēju vai publisko partneri noslēgtu līgumu un tādēļ attiecīgais līgums ir ticis vienpusēji izbeigts;
12) kuram pēdējo trīs gadu laikā līdz Izsoles pieteikuma iesniegšanas dienai, publiskā iepirkuma līguma izpildes ietvaros, vairāk nekā 3 (trīs) reizes ir piemērots līgumsods par būtisku līguma saistību neizpildi;
13) kuram pastāv interešu konflikts ar Izsoles organizētāju, Komisijas locekli, ekspertu vai citu personu, kas iesaistīta Izsoles sagatavošanā vai lēmumu pieņemšanā, un šo interešu konfliktu nav iespējams novērst ar mazāk ierobežojošiem pasākumiem;
14) kuram Izsolē ir konkurenci ierobežojošas priekšrocības, jo tas vai ar to saistīta persona ir sniegusi konsultācijas vai citādi piedalījusies Izsoles dokumentu sagatavošanā, un šīs priekšrocības nav iespējams novērst ar mazāk ierobežojošiem pasākumiem, turklāt Izsoles pretendents nespēj pierādīt, ka tā, vai ar to saistītās personas dalība Noteikumu sagatavošanā neierobežo konkurenci;
15) kurš ir mēģinājis prettiesiski ietekmēt Komisijas lēmumu pieņemšanu vai iegūt konfidenciālu informāciju, kas nav publiski pieejama un kas tam sniegtu nepamatotas priekšrocības Izsolē;
16) kurš ir sniedzis nepatiesu vai maldinošu informāciju vai nav sniedzis Komisijas pieprasīto informāciju, kas nepieciešama, lai apliecinātu atbilstību Noteikumos noteiktajām prasībām;
17) kuram šo Noteikumu 6.6.1. apakšpunktā noteiktajā Izsoles pieteikuma iesniegšanas dienā ir neizpildītas maksājumu saistības pret Valmieras novada pašvaldību vai tās iestādi (struktūrvienību), kurām ir iestājies samaksas termiņš, vai citas būtiskas neizpildītas līgumsaistības, tai skaitā zaudējumu atlīdzināšanas saistības, kas izriet no ar Valmieras novada pašvaldību vai tās iestādi (struktūrvienību) noslēgtajiem līgumiem, vai par kurām pastāv tiesvedība civillietā ar Valmieras novada pašvaldību vai tās iestādi (struktūrvienību).
18) kurš nav iesniedzis šo Noteikumu 6.6.2. punktā noteiktos dokumentus;
19) attiecībā uz kuru, tā valdes vai padomes locekli, patieso labuma guvēju, pārstāvēt tiesīgo personu vai prokūristu, vai personu, kura ir pilnvarota pārstāvēt Izsoles pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēt tiesīgo personu vai prokūristu, ja pretendents ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
20) kurš neatbilst šajos Noteikumos noteiktajām prasībām dalībai Izsolē.
6.5.5.  Noteikumos noteiktos Izsoles pretendentu izslēgšanas noteikumus Komisija, ciktāl tas ir attiecināms, pārbauda arī attiecībā uz Izsoles pretendenta valdes locekļiem, pārstāvēttiesīgām personām, prokūristiem, patiesajiem labuma guvējiem, kā arī citām ar Izsoles pretendentu saistītām personām.
6.5.6. Iesniedzot pieteikumu dalībai Izsolē, Izsoles pretendents apliecina, ka uz to nav attiecināms neviens no Noteikumos noteiktajiem izslēgšanas noteikumiem un Izsoles pretendents atbilst Noteikumos noteiktajām Izsoles pretendentu atlases prasībām, un piekrīt, ka Komisija ir tiesīga patstāvīgi pārbaudīt informāciju, izmantojot Izsoles pretendenta sniegto informāciju, tās rīcībā esošo informāciju un publiski pieejamus reģistrus, kā arī pieprasot informāciju no kompetentajām institūcijām vai Izsoles pretendenta.
6.5.7.  Ja Komisijas rīcībā ir informācija, ka uz Izsoles pretendentu attiecināms kāds no Noteikumos noteiktajiem izslēgšanas noteikumiem, Izsoles pretendents tiek izslēgts no dalības Izsolē neatkarīgi no Izsoles pretendenta Izsoles pieteikuma apliecinājumā sniegtās informācijas.
6.5.8. Izsoles dalībnieku sarakstā iekļauj Izsoles pretendentu, kas atbilst visām turpmāk norādītajām Izsoles pretendentu atlases prasībām:
1) Izsoles pretendents ir reģistrēts atbilstoši tās valsts normatīvajiem aktiem, kurā tas reģistrēts, vai kurā atrodas tā faktiskā komercdarbība;
2) Izsoles pretendenta pašu kapitāls pēdējā apstiprinātajā finanšu pārskatā ir pozitīvs;
3) Izsoles pretendenta vidējais finanšu apgrozījums par iepriekšējiem 3 (trīs) pārskata gadiem ir vismaz 4 000 000 EUR (četri miljoni euro, 00 centi) gadā;
4) Izsoles pretendentam ir pieejami brīvi finanšu līdzekļi, vai saistoši pieejami kredītresursi kredītiestādē, kurai ir tiesības sniegt finanšu pakalpojumus Latvijas Republikā, Eiropas Savienībā vai Eiropas Ekonomikas zonas valstī, ne mazāk kā 4 500 000 EUR (četri miljoni pieci simti tūkstoši euro) apmērā vai ekvivalentā summā citā valūtā;
5) Izsoles pretendentam vai ar to saistītai personai pēdējo 10 (desmit) gadu laikā Latvijā vai kādā no Eiropas Savienības dalībvalstīm, vai Eiropas Ekonomikas zonas valstīm ir ne mazāk kā 5 (piecu) gadu pieredze pasažieru pārvadājumu pakalpojumu ar autobusiem sniegšanā, nodrošinot ne mazāk kā 2 000 000 (divus miljonus) maršruta kilometru katrā no gadiem;
6) Izsoles pretendentam vai ar to saistītai personai pēdējo 10 (desmit) gadu laikā ir ne mazāk kā 5 (piecu) gadu pieredze starptautisko pasažieru pārvadājumu ar autobusiem veikšanā vismaz divās Eiropas Savienības dalībvalstīs vai Eiropas Ekonomikas zonas valstīs.
6.5.9. [bookmark: bookmark130][bookmark: bookmark131][bookmark: bookmark133]Līdz pieteikuma par dalību Izsolē iesniegšanas termiņa beigām Pretendents iemaksā nodrošinājuma naudu EUR 15 000 (piecpadsmit tūkstoši euro 00 centi) ar pārskaitījumu uz šādu Valmieras novada pašvaldības kontu:
Saņēmējs: Valmieras novada pašvaldība, reģistrācijas Nr. 90000043403
Banka: AS “Luminor Bank”
SWIFT kods: RIKOLV2X
Konta Nr.: LV94RIKO0002013098680
Maksājuma mērķī norādāms: “Nodrošinājuma nauda izsolei par tiesībām piedalīties SIA “VTU VALMIERA” pamatkapitāla palielināšanā”.
6.5.10. Nodrošinājuma nauda kalpo kā nodrošinājums Izsoles pretendenta un Izsoles dalībnieka saistību izpildei, tostarp Tiesību maksas samaksai un Dalībnieku līguma noslēgšanai.
6.5.11. Izsoles pretendentam, kurš netiek pielaists dalībai Izsolē, nodrošinājuma nauda tiek atmaksāta 5 (piecu) darba dienu laikā pēc attiecīgā Komisijas lēmuma pieņemšanas, izņemot gadījumu, ja Izsoles pretendents ir sniedzis nepatiesas ziņas. Izsoles dalībniekam, kurš nav Augstākais solītājs vai Nākamais solītājs, nodrošinājuma nauda tiek atmaksāta 5 (piecu) darba dienu laikā pēc Izsoles rezultātu apstiprināšanas un Izsoles uzvarētāja noteikšanas.
6.5.12. Nākamā solītāja nodrošinājuma nauda netiek atmaksāta līdz brīdim, kad ir zudis pamats uzaicināt Nākamo solītāju stāties Augstākā solītāja vietā, Komisija ir pieņēmusi lēmumu neaicināt Nākamo solītāju vai Nākamais solītājs ir atzīts par Izsoles uzvarētāju. Ja Nākamais solītājs tiek uzaicināts samaksāt viņa nosolīto Tiesību maksu un vēlāk tiek atzīts par Izsoles uzvarētāju, viņa iemaksātā nodrošinājuma nauda tiek ieskaitīta Tiesību maksā.
6.5.13. Ja Nākamais solītājs netiek uzaicināts stāties Augstākā solītāja vietā vai netiek atzīts par Izsoles uzvarētāju, viņam nodrošinājuma nauda tiek atmaksāta 5 (piecu) darba dienu laikā pēc attiecīgā Komisijas lēmuma pieņemšanas vai pēc tam, kad zudis pamats viņu aicināt kļūt par Izsoles uzvarētāju.

6.5.14. Nodrošinājuma nauda netiek atmaksāta un tiek ieskaitīta Valmieras novada pašvaldības budžetā jebkurā no turpmāk norādītajiem gadījumiem:
1) Izsoles dalībnieks ir sniedzis nepatiesas ziņas, un tāpēc Izsoles dalībnieks tiek izslēgts no Izsoles dalībnieku saraksta;
2) Ja neviens no Izsoles dalībniekiem nepārsola izsoles sākumcenu;
3) Izsoles uzvarētājs Noteikumos noteiktajā termiņā nesamaksā nosolīto Tiesību maksu;
4) Izsoles uzvarētājs samaksā Tiesību maksu, bet nenoslēdz Dalībnieku līgumu Noteikumu 7.2 punktā noteiktajā termiņā;
5) Izsoles uzvarētājs noslēdz Dalībnieku līgumu, bet Dalībnieku līgumā noteiktajā kārtībā neiesniedz Saistību izpildes nodrošinājumu, kā rezultātā noslēgtais Dalībnieku līgums nestājas spēkā;
6) pirms Dalībnieku līguma noslēgšanas tiek konstatēts, ka attiecībā uz Izsoles uzvarētāju vai personām, uz kurām attiecas šo Noteikumu 7.7. punkts, ir noteiktas starptautiskās vai nacionālās sankcijas, kuru dēļ Dalībnieku līguma noslēgšana nav pieļaujama.

6.5.15. Uzvaras gadījumā, Izsoles pretendenta iemaksātā nodrošinājuma nauda tiek ieskaitīta Tiesību maksas apmērā. 
6.5.16. Augstākajam solītājam vai Nākamajam solītājam ir pienākums Noteikumos noteiktajā termiņā samaksāt Tiesību maksas daļu, atskaitot attiecīgā Izsoles dalībnieka iemaksāto nodrošinājuma naudu.

6.6. Izsoles pretendentu pieteikumu iesniegšana
6.6.1. Pretendentu reģistrācija notiek elektronisko izsoļu vietnē https://izsoles.ta.gov.lv uzturētā Izsoļu dalībnieku reģistrā pēc publikācijām Latvijas Republikas oficiālajā izdevumā “Latvijas Vēstnesis”, Pašvaldības tīmekļvietnē www.valmierasnovads.lv un elektronisko izsoļu vietnē https://izsoles.ta.gov.lv.

6.6.2.  Dalībai Izsolē Pretendents elektronisko izsoļu vietnē iesniedz pieteikumu dalībai Izsolē, aizpildot attiecīgo elektronisko formu un izsoles rīkotāja kontā iemaksā izsoles nodrošinājuma naudu, kā arī sedz maksu par dalību izsolē vietnes administratoram normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu.

6.6.3. Papildus pieteikumam elektronisko izsoļu vietnē Pretendents uz e-pasta adresi gints.bertins@valmierasnovads.lv nosūta šādus dokumentus:
1) Valmieras novada pašvaldībai adresētu pieteikumu dalībai Izsolē (7.pielikums), kas satur apliecinājumu par to, ka:
1) uz Izsoles pretendentu, tā valdes vai padomes locekli, patieso labuma guvēju, pārstāvēttiesīgu personu vai prokūristu, kā arī personu, kura ir pilnvarota pārstāvēt Izsoles pretendentu Izsolē, nav attiecināms neviens no šo Noteikumu 6.5.4. apakšpunktā norādītajiem Izsoles pretendentu izslēgšanas noteikumi; 
2) Izsoles pretendents atbilst visām šo Noteikumu 6.5.8. punktā noteiktajām atlases prasībām;
3) Izsoles pretendents piekrīt, ka Komisija, veicot Noteikumos noteikto izslēgšanas noteikumu un atlases prasību pārbaudi, patstāvīgi pārbauda informāciju, izmantojot Izsoles pretendenta sniegto informāciju, tās rīcībā esošo informāciju un publiski pieejamus reģistrus, kā arī pieprasot informāciju no kompetentajām institūcijām vai Izsoles pretendenta;
4) Izsoles pretendents piekrīt, ka Noteikumos noteikto izslēgšanas noteikumu pārbaude, ciktāl tas ir attiecināms, tiek veikta arī attiecībā uz Izsoles pretendenta valdes locekļiem, pārstāvēttiesīgām personām, prokūristiem, patiesajiem labuma guvējiem, kā arī citām ar Izsoles pretendentu saistītām personām;
5) Izsoles pretendents piekrīt, ka tā personas dati tiks izmantoti, lai pārliecinātos par Izsoles pretendenta sniegtās informācijas patiesīgumu un Valmieras novada pašvaldība, kā kredītinformācijas lietotājs, ir tiesīga pieprasīt un saņemt kredītinformāciju, tai skaitā ziņas par Izsoles pretendenta kavētajiem maksājumiem un tā kredītreitingu no pašvaldībai pieejamām datubāzēm;
6) Izsoles pretendents piekrīt, ka Valmieras novada pašvaldība šo Noteikumu izpildei un Dalībnieku līguma noslēgšanai ir tiesīga nepieciešamajā apjomā iesniegt informāciju par Izsoles pretendentu kredītiestādei, ar kuru Sabiedrībai ir noslēgts finansēšanas vai līzinga līgums, kā arī citām kompetentajām institūcijām, ja saskaņā ar normatīvajiem aktiem vai Sabiedrības noslēgtajiem līgumiem ir nepieciešama to piekrišana vai atzinums izmaiņām Sabiedrības dalībnieku sastāvā vai līdzdalībai Sabiedrības pamatkapitālā;
7) attiecībā uz Izsoles pretendentu, tā valdes vai padomes locekli, patieso labuma guvēju, pārstāvēt tiesīgo personu vai prokūristu, vai personu, kura ir pilnvarota pārstāvēt Izsoles pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēt tiesīgo personu vai prokūristu, ja pretendents ir personālsabiedrība, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
2) izziņu par Izsoles pretendenta amatpersonu pārstāvības tiesībām, ja Izsoles pretendents ir reģistrēts ārvalstīs – attiecīgās valsts uzņēmumu reģistra pilnu izziņu par komersanta amatpersonu pārstāvības tiesībām;
3) pilnvaru par Izsoles pretendenta amatpersonu pārstāvības tiesībām, ja komersantu pārstāv persona, kuras pārstāvības tiesības nav norādītas Uzņēmumu reģistra izziņā;
4) kredītiestādes, kurai ir tiesības sniegt finanšu pakalpojumus Latvijas Republikā vai Eiropas Savienības, vai Eiropas Ekonomikas zonas valstī, apliecinājums, ka Izsoles pretendentam ir pieejami (brīvi no jebkādām saistībām) finanšu līdzekļi 4 500 000 EUR (četri miljoni pieci simti tūkstoši euro) apmērā vai ekvivalenta summa citā valūtā, vai kredītiestādes izsniegts apliecinājums, ka gadījumā, ja pretendents tiks atzīts par Izsoles uzvarētāju un tas tiks uzaicināts noslēgt līgumu par Sabiedrības pamatkapitāla palielināšanu, tam tiks piešķirts kredīts 4 500 000 EUR (četri miljoni pieci simti tūkstoši euro) apmērā vai ekvivalenta summa citā valūtā, Sabiedrības jauno kapitāla daļu apmaksai;
5) pēdējo 3 (trīs) gadu apstiprinātus finanšu pārskatus;
6) dokumentus, kas apliecina, ka Izsoles pretendentam vai ar to saistītai personai Izsoles pretendentam vai ar to saistītai personai pēdējo 10 (desmit) gadu laikā Latvijā vai kādā no Eiropas Savienības dalībvalstīm, vai Eiropas Ekonomikas zonas valstīm ir ne mazāk kā 5 (piecu) gadu pieredze pasažieru pārvadājumu pakalpojumu ar autobusiem sniegšanā, nodrošinot ne mazāk kā 2 000 000 (divus miljonus) maršruta kilometru katrā no gadiem (piemēram, pasūtītāja (pakalpojuma saņēmēja) atsauksmes);
7) Izsoles pretendentam vai ar to saistītai personai pēdējo 10 (desmit) gadu laikā ir ne mazāk kā 5 (piecu) gadu pieredze starptautisko pasažieru pārvadājumu ar autobusiem veikšanā vismaz divās Eiropas Savienības dalībvalstīs vai Eiropas Ekonomikas zonas valstīs (piemēram, pasūtītāja (pakalpojuma saņēmēja) atsauksme);
6.6.4. Ja iesniegtie dokumenti nav pietiekami, lai Komisija pārliecinātos par Izsoles pretendenta atbilstību Noteikumu 6.5.8. punktā noteiktajām Izsoles pretendentu atlases prasībām, Komisija ir tiesīga Izsoles pretendentam pieprasīt papildu dokumentus vai informāciju.
6.6.5. Visi dokumenti iesniedzami latviešu valodā. Ja dokuments ir citā valodā, tam pievieno tulkojumu latviešu valodā. 
6.6.6. Visiem iesniegtajiem dokumentiem jābūt noformētiem atbilstoši Dokumentu juridiskā spēka likumam, Ministru kabineta 2018. gada 4. septembra noteikumiem Nr.558 “Dokumentu izstrādāšanas un noformēšanas kārtība”, kā arī saskaņā ar Noteikumiem.
6.6.7. Ar Izsoles pieteikuma iesniegšanu ir uzskatāms, ka Izsoles pretendents:
1) piekrīt Noteikumiem;
2) piekrīt Valmieras novada pašvaldības un Komisijas veiktajai personas datu apstrādei Izsoles norises un Dalībnieku līguma noslēgšanas mērķiem;
3) piekrīt, ka Komisija saziņai ar Izsoles pretendentu izmantos Izsoles pretendenta pieteikumā norādīto e-pasta adresi.
6.6.8. Komisija slēgtā sēdē (nepieciešamības gadījumā pieaicinot ekspertus) bez Izsoles pretendentu piedalīšanās izvērtē Izsoles pretendentus un to iesniegto pieteikumu un dokumentu atbilstību šiem Noteikumiem.
6.6.9. Komisija, izmantojot elektronisko izsoļu vietnē pieejamo rīku, autorizē Izsoles pretendentu, kurš atbilst šo Noteikumu 6.5. nodaļā “Izsoles pretendentu izslēgšanas noteikumi un atlases prasības” noteiktajām prasībām, ir izpildījuši Izsoles priekšnoteikumus Noteikumu 6.6.2. punkts), iemaksājuši 6.5.9. punktā noteikto nodrošinājuma naudu un dalības maksu. 
6.6.10. Ja Izsoles pretendents neatbilst šo Noteikumu 6.5. apakšnodaļā “Izsoles pretendentu izslēgšanas noteikumi un atlases kritēriji” noteiktajām prasībām, nav izpildījis Izsoles priekšnoteikumus (Noteikumu 6.6.2.punkts), nav iemaksājis Noteikumu 6.5.9. punktā noteikto nodrošinājuma naudu, Komisija pieņem lēmumu par Izsoles pretendenta izslēgšanu no dalības Izsolē, pieteikumu neizskata un neautorizē to elektronisko izsoļu vietnē. 
6.6.11. Informāciju par autorizēšanu dalībai izsolē Izsoles pretendentam tiek nosūtīts elektroniski uz elektronisko izsoļu vietnē izveidoto kontu. Komisija ir tiesīga jebkurā laikā pārbaudīt Izsoles dalībnieku sniegtās ziņas, pieprasot informāciju kompetentā institūcijā, publiski pieejamās datubāzēs, citos publiski pieejamos informācijas avotos. Ja tiek atklāts, ka Izsoles dalībnieks ir sniedzis nepatiesas ziņas, Izsoles dalībnieks tiek izslēgts no Izsoles dalībnieku saraksta, zaudējot tiesības piedalīties Izsolē. 
6.6.12. Ziņas par saņemtajiem Izsoles pretendentu pieteikumiem, kā arī par Izsoles dalībnieku sarakstā reģistrētajiem Izsoles dalībniekiem netiek izpaustas.
6.7. Izsoles sākumcena
6.7.1. Izsoles objekta sākumcena saskaņā ar Valmieras novada pašvaldības domes 2026. gada 28. maija lēmumu Nr. 340 (protokols Nr. 6, 10. §) noteikta 150 000 EUR (viens simts piecdesmit tūkstoši euro, 00 centi).
6.7.2. Izsoles solis ir 10 000 EUR (desmit tūkstoši euro 00 centi).
6.7.3.  Augšupējā solīšana notiek tikai ar šajos Noteikumos noteikto soli.
6.8. Izsoles norise

6.8.1. Reģistrējoties Izsoļu dalībnieku reģistrā, persona iepazīstas ar elektronisko izsoļu vietnes lietošanas noteikumiem un apliecina noteikumu ievērošanu, kā arī par sevi sniegto datu pareizību.
6.8.2. Ziņas par personu iekļauj Izsoļu dalībnieku reģistrā, saskaņā ar personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu “Par e-izsoļu vietnes dalībnieka dalību konkrētā izsolē” un identificējoties ar vienu no vienotajā valsts un pašvaldību portālā www.latvija.lv  piedāvātajiem identifikācijas līdzekļiem.
6.8.3. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā izsoles nodrošinājuma summu sludinājumā noteiktajā apmērā, kā arī sedz maksu par dalību izsolē vietnes administratoram normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu.
6.8.4. Izsoles rīkotājs autorizē izsoles pretendentu, kurš izpildījis izsoles priekšnoteikumus, dalībai izsolē 7 (septiņu) dienu laikā, izmantojot elektronisko izsoļu vietnē pieejamo rīku.
6.8.5. Informāciju par autorizēšanu dalībai izsolē izsoles rīkotājs reģistrētam lietotājam nosūta elektroniski uz elektronisko izsoļu vietnē reģistrētam lietotājam izveidoto kontu.
6.8.6. Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru.
6.8.7. Izsoles rīkotāji nav tiesīgi sniegt informāciju pretendentiem par citiem izsoles pretendentiem.
6.8.8. Pirms Izsoles sākuma Komisijas locekļi paraksta apliecinājumu, ka nav tādu apstākļu, kuru dēļ varētu uzskatīt, ka viņi ir tieši vai netieši ieinteresēti kāda konkrēta Izsoles pretendenta izvēlē vai darbībā, vai ka viņi ir saistīti ar tiem. 
6.8.9. Izsolei tiek pielaisti tikai Izsolei autorizētie dalībnieki. 
6.8.10. Izsoles komisija pieņem lēmumu par izsoles atzīšanu par nenotikušu:
·  ja uz izsoli nav autorizēts neviens izsoles dalībnieks;
· ja izsole bijusi izziņota, pārkāpjot šos Noteikumus vai Publiskas personas mantas atsavināšanas likumu; 
· ja tiek noskaidrots, ka nepamatoti noraidīta kāda dalībnieka piedalīšanās izsolē, vai nepareizi noraidīts kāds pārsolījums; 
· ja neviens izsoles dalībnieks nav pārsolījis izsoles sākumcenu; 
· ja neviens no izsoles dalībniekiem, kurš atzīts par nosolītāju, neveic nosolītās Tiesību maksas samaksu šajos noteikumos norādītajā termiņā; 
· ja Izsoles objektu nopirkusi persona, kurai nav bijušas tiesības piedalīties izsolē.
6.8.11. Ja Izsolei piesakās tikai viens Izsoles dalībnieks, Komisija Izsoli atzīst par notikušu, ja vienīgais Izsoles dalībnieks ir izdarījis vismaz vienu solījumu, kas pārsniedz Izsoles objekta sākumcenu par vienu Izsoles soli.
6.8.12. Ja Augstākais solītājs Noteikumu 6.9.1. punktā noteiktajā termiņā nav samaksājis Tiesību maksu, Komisija par to informē Nākamo solītāju. Nākamajam solītājam ir tiesības 10 (desmit) darbdienu laikā no Komisijas uzaicinājuma saņemšanas dienas veikt paša nosolītās Tiesību maksas samaksu (atrēķinot iemaksāto nodrošinājuma naudu), tādējādi iegūstot Tiesības un pienākumu slēgt Dalībnieku līgumu. 
6.9. Maksājumu veikšana
6.9.1. Augstākais solītājs veic nosolītās Tiesību maksas samaksu, atrēķinot iemaksāto nodrošinājuma naudu, ne vēlāk kā 5 (piecu) darbdienu laikā no Noteikumu 6.3.8. apakšpunktā norādītā Izsoles komisijas paziņojuma nosūtīšanas dienas.
6.9.2. Ja Augstākais solītājs šo Noteikumu 6.9.1. punktā noteiktajā termiņā nesamaksā nosolīto Tiesību maksu, Komisija ir tiesīga uzaicināt Nākamo solītāju samaksāt viņa nosolīto Tiesību maksu šo Noteikumu noteiktajā kārtībā. Nākamais solītājs veic tā nosolītās Tiesību maksas samaksu, atrēķinot tā iemaksāto nodrošinājuma naudu, ne vēlāk kā 10 (desmit) darbdienu laikā no Komisijas uzaicinājuma saņemšanas.
6.9.3. Nosolītās Tiesību maksas maksājums veicams ar pārskaitījumu uz Valmieras novada pašvaldības norēķinu kontu:
	Saņēmējs: Valmieras novada pašvaldība, reģistrācijas Nr. 90000043403
	Banka: AS “Luminor Bank”
	SWIFT kods: RIKOLV2X
	Konta Nr.: LV38RIKO0002710710011
Maksājuma mērķī norādāms: “Tiesību maksa par tiesībām piedalīties SIA “VTU VALMIERA” pamatkapitāla palielināšanā”.
6.9.4. Augstākajam solītājam vai Nākamajam solītājam ir pienākums informēt Komisiju par nosolītās Tiesību maksas samaksu 2 (divu) darbdienu laikā no maksājuma veikšanas dienas.
6.9.5. Par Tiesību maksas samaksas dienu tiek uzskatīts datums, kad šo Noteikumu 6.9.3.apakšpunktā norādītajā kontā ir saņemts Tiesību maksas maksājums. 
6.9.6. Ja Augstākais solītājs vai Nākamais solītājs nokavē šo Noteikumu 6.9.1. vai 6.9.2. punktā noteikto Tiesību maksas samaksas termiņu, tas zaudē iemaksāto nodrošinājuma naudu un tiesības slēgt Dalībnieku līgumu.



6.10. Izsoles rezultātu apstiprināšana
6.10.1. Izsoles protokolu Komisija apstiprina ne vēlāk kā 3 (triju) darbdienu laikā pēc tā sastādīšanas.
6.10.2. Izsoles rezultātus apstiprina Komisija.
6.10.3. Pēc Izsoles noslēgšanās un Tiesību maksas saņemšanas Valmieras novada pašvaldība bez nepamatotas kavēšanās iesniedz kredītiestādei, ar kuru Sabiedrībai ir noslēgts finansēšanas vai līzinga līgums, informāciju par Augstāko solītāju (vai Nākamo solītāju), kredītiestādes iepriekšējas rakstiskas piekrišanas saņemšanai izmaiņām Sabiedrības dalībnieku sastāvā un Augstākā solītāja (vai Nākamā solītāja) līdzdalībai Sabiedrības pamatkapitālā.
6.10.4. Ja saskaņā ar normatīvajiem aktiem vai Sabiedrības noslēgtajiem līgumiem izmaiņām Sabiedrības dalībnieku sastāvā vai līdzdalībai Sabiedrības pamatkapitālā ir nepieciešama citas kompetentās institūcijas piekrišana, Valmieras novada pašvaldība pēc Izsoles noslēgšanās iesniedz attiecīgajai institūcijai informāciju par Augstāko solītāju (vai Nākamo solītāju) šādas piekrišanas saņemšanai.
6.10.5. Par Izsoles uzvarētāju Komisija atzīst Izsoles dalībnieku (Augstāko solītāju vai Nākamo solītāju), ja ir izpildīti šādi priekšnoteikumi:
1) ir samaksāta nosolītā Tiesību maksa šajos Noteikumos noteiktajā kārtībā un termiņā;
2) ir saņemta šo Noteikumu 6.10.3. un/ vai 6.10.4. punktā noteiktā kredītiestādes vai citas kompetentās institūcijas piekrišana;
3) nepastāv citi, normatīvajos aktos, šajos Noteikumos, Sabiedrības noslēgtajos līgumos vai kompetentu institūciju pieņemtos lēmumos paredzēti apstākļi, kas liedz attiecīgo Izsoles dalībnieku atzīt par Izsoles uzvarētāju.
6.10.6. Pēc 6.10.5. punktā minēto priekšnoteikumu izpildes Komisija ne vēlāk kā 5 (piecu) darbdienu laikā pieņem lēmumu par Izsoles rezultātu apstiprināšanu un Izsoles uzvarētāja noteikšanu. Izsoles komisijas pieņemtais lēmums stājas spēkā brīdī, kad Valmieras novada pašvaldība ir pieņēmusi lēmumu par izšķirošās ietekmes zaudēšu Sabiedrībā.
6.10.7. Ja šo Noteikumu 6.10.3., 6.10.4. punktā minētā kredītiestādes vai citas kompetentās institūcijas piekrišana netiek saņemta, attiecīgais Izsoles dalībnieks nevar tikt atzīts par Izsoles uzvarētāju. Šādā gadījumā Komisija lemj par Nākamā solītāja aicināšanu izpildīt šajos Noteikumos noteiktos priekšnoteikumus, bet, ja tas nav iespējams, Izsole atzīstama par nenotikušu un Komisija var lemt par atkārtotas Izsoles rīkošanu.
6.11. Nenotikusi izsole, spēkā neesoša izsole un atkārtota izsole
6.11.1. Izsole atzīstama par nenotikušu un var tikt rīkota atkārtota izsole, ja: 
1) Izsoles pieteikumu iesniegšanas termiņā Izsolei neviens Izsoles pretendents nav pieteicies; 
2) Izsolei piesakās vairāki Izsoles pretendenti un neviens no tiem nepārsola Izsoles sākumcenu;
3) Augstākais solītājs Noteikumu 6.9.1. punktā noteiktajā termiņā nav samaksājis Tiesību maksu;
4) Nākamais solītājs Noteikumu 6.9.2. punktā noteiktajā termiņā nav samaksājis Tiesību maksu;
5) netiek saņemta šo Noteikumu 6.10.3. un/vai 6.10.4.punktā minētā kredītiestādes vai citas kompetentās institūcijas piekrišana un tādēļ nav iespējams apstiprināt Izsoles rezultātus un noteikt Izsoles uzvarētāju;
6) Izsoles uzvarētājs neparaksta Dalībnieku līgumu, vai Dalībnieku līgums nestājas spēkā;
7) ja Izsoles vai Dalībnieku līguma noslēgšanas gaitā tiek konstatēts, ka Izsoles dalībnieks ir sniedzis nepatiesas ziņas vai noklusējis informāciju, kas ir būtiska lēmuma pieņemšanai par Izsoles dalībnieka pielaišanu dalībai Izsolē, Izsoles rezultātu apstiprināšanu vai Dalībnieku līguma noslēgšanu;
8) ja pirms Dalībnieku līguma noslēgšanas tiek konstatēts, ka attiecībā uz Izsoles uzvarētāju vai personām, uz kurām attiecas šo Noteikumu 7.7. punkts, ir noteiktas starptautiskās vai nacionālās sankcijas, kuru dēļ Dalībnieku līguma noslēgšana nav pieļaujama.
6.11.2. Ja Izsole atzīta par nenotikušu, nodrošinājuma nauda Izsoles dalībniekiem tiek atmaksāta, ja vien šo Noteikumu 6.5.14. punktā vai citos šo Noteikumu punktos nav noteikts citādi.
6.11.3.  Ja šo Noteikumu 6.10.3. un/vai 6.10.4. minētā piekrišana netiek saņemta no Izsoles dalībnieka neatkarīgu apstākļu dēļ, viņa nodrošinājuma nauda tiek atmaksāta 5 (piecu) darba dienu laikā pēc attiecīgā Komisijas lēmuma pieņemšanas.
6.11.4. Gadījumos, kad Izsole tiek atzīta par nenotikušu šo Noteikumu 6.11.1. 4), 5), 7) vai 8. punktā minēto apstākļu dēļ, attiecīgā Izsoles dalībnieka nodrošinājuma nauda netiek atmaksāta un tiek ieskaitīta Valmieras novada pašvaldības budžetā.
6.11.5. Izsole atzīstama par spēkā neesošu un var tikt rīkota atkārtota izsole, ja:
1) Izsole bijusi izziņota, pārkāpjot spēkā esošos normatīvos aktus, vai šos Noteikumus;
2) tiek noskaidrots, ka nepamatoti noraidīta kāda Izsoles dalībnieka piedalīšanās Izsolē, vai nepareizi noraidīts kāds solījums;
3) tiek konstatēts, ka bijusi noruna atturēt Izsoles dalībnieku no piedalīšanās Izsolē;
4) Izsolē starp Izsoles dalībniekiem konstatēta vienošanās, kas ietekmējusi Izsoles objekta izsoles rezultātus vai gaitu;
5) par Izsoles dalībnieku atzīta persona vai augstāko Tiesību maksu nosolījis Izsoles dalībnieks, kam nav bijušas tiesības piedalīties Izsolē un piedalīties Sabiedrības pamatkapitāla palielināšanā;
6) Izsoles dalībnieku reģistrācija vai Izsole notiek citā vietā un laikā, nekā norādīts Izsoles Paziņojumā;
7) Komisija nav apstiprinājusi Izsoles objekta Izsoles rezultātus;

6.11.6. Ja Izsole atzīta par spēkā neesošu, nodrošinājuma nauda Izsoles dalībniekiem tiek atmaksāta, ja vien šo Noteikumu 6.5.14. punktā vai citos šo Noteikumu punktos nav noteikts citādi.
6.11.7. Komisijai ir tiesības pārtraukt Izsoli, ja tās rīcībā ir pietiekama informācija, kas rada pamatotas aizdomas par norunu atturēt kādu no piedalīšanās Izsolē vai par Izsoles dalībnieku vienošanos, kas var ietekmēt Izsoles gaitu vai rezultātus.
6.11.8. Komisija patur tiesības jebkurā brīdī pārtraukt izsoli, ja tā konstatē jebkādas nepilnības Noteikumos. 
6.11.9. Ja Izsole tiek pārtraukta, Komisija pieņem motivētu lēmumu par Izsoles pārtraukšanu un lemj par turpmāko rīcību, tai skaitā par Izsoles turpināšanu pēc konstatēto trūkumu novēršanas, Izsoles atzīšanu par spēkā neesošu vai atkārtotas Izsoles rīkošanas ierosināšanu kapitāla daļu turētājam.
6.11.10. Pretenzijas ar attiecīgiem pierādījumiem par 6.11.5. punktā minētajiem pārkāpumiem var pieteikt Komisijai ne vēlāk kā 5 darba dienu laikā pēc Izsoles norises dienas. Komisija 3 darba dienu laikā pieņem lēmumu par Izsoles atzīšanu par spēkā neesošu vai pretenzijas noraidīšanu.
6.12. Atkārtota izsole
6.12.1. Ja Izsole tiek atzīta par nenotikušu vai spēkā neesošu, var tikt rīkota atkārtota izsole.
6.12.2. Atkārtotajai izsolei piemērojami visi šo Noteikumu nosacījumi, vienlaikus atjaunojot ieinteresēto Izsoles pretendentu pieteikšanās termiņu un samazinot šo Noteikumu 5.6. punktā noteikto Daļas uzcenojumu par 20 (divdesmit) procentiem ar tiesībām veikt izmaiņas arī citos Izsoles noteikumos.
6.12.3. Ja atkārtotā izsole tiek atzīta par nenotikušu vai spēkā neesošu, var tikt rīkota trešā izsole.
6.12.4. Trešajai izsolei piemērojami visi šo Noteikumu nosacījumi, vienlaikus atjaunojot ieinteresēto Izsoles pretendentu pieteikšanās termiņu un Jaunajām kapitāla daļām piemērojot kapitāla daļu turētāja brīvi noteiktu uzcenojumu ar tiesībām veikt izmaiņas arī citos Izsoles noteikumos.
6.13. Komisijas tiesības un pienākumi
6.13.1. Komisijas darbu vada tās priekšsēdētājs. Komisijas priekšsēdētājs nosaka Komisijas sēžu vietu, laiku un kārtību, sasauc un vada Komisijas sēdes. Komisijas darbu, tai skaitā Izsoles norises dokumentēšanu, nodrošina Komisijas sekretārs. 
6.13.2. Komisijas locekļi nedrīkst būt Izsoles pretendenti, kā arī tieši vai netieši ieinteresēti Izsoles iznākumā.
6.13.3. Komisija ir tiesīga pieņemt lēmumu, ja tās sēdē piedalās vismaz puse no Komisijas locekļiem. 
6.13.4. Komisija pieņem lēmumus ar vienkāršu balsu vairākumu. Ja Komisijas locekļu balsis sadalās vienādi, izšķirošā ir priekšsēdētāja balss.
6.13.5. Ja kāds no Komisijas locekļiem nepiekrīt Komisijas lēmumam un balso pret to, viņa atšķirīgo viedokli fiksē sēdes protokolā un viņš šādā gadījumā nav atbildīgs par Komisijas pieņemto lēmumu. 
6.13.6. Izsoles noslēguma protokolā norāda ziņas par Izsoles izsludināšanu, Komisijas sastāvu, Izsoles pretendentiem, Izsoles gaitu, Izsoles rezultātu, Izsoles uzvarētāju, kā arī lēmuma pamatojumu, ja Izsoles pretendents izslēgts no dalības Izsolē vai Izsole pārtraukta.
6.13.7. Izsoles komisijas pieņemtais lēmums stājas spēkā brīdī, kad Valmieras novada pašvaldība ir pieņēmusi lēmumu par izšķirošās ietekmes zaudēšu Sabiedrībā.
6.13.8. Komisijas pienākumi: 
1) nodrošināt Noteikumu un Izsoles dokumentu izstrādāšanu, Izsoles izsludināšanu, Izsoles gaitas protokolēšanu un atbildēt par tās norisi; 
2) vērtēt Izsoles pretendentus un to iesniegtos pieteikumus saskaņā ar šiem Noteikumiem, kā arī citiem normatīvajiem aktiem;
3) pieņemt lēmumu par Izsoles rezultātu apstiprināšanu;
4) atbildēt uz Izsoles pretendentu jautājumiem;
5) paziņot visiem pieteikumus iesniegušajiem Izsoles pretendentiem lēmumu par Izsoles rezultātu, nosūtot informāciju elektroniski uz Izsoles pretendenta elektronisko izsoļu vietnē izveidoto kontu.

6.14. Sūdzību iesniegšana
6.14.1. Personas var iesniegt sūdzību Valmieras novada pašvaldības domei par Komisijas darbībām 5 (piecu) darba dienu laikā no šo darbību veikšanas dienas.
6.14.2. Ja sūdzība iesniegta pēc noteiktā termiņa, tā netiek izskatīta. 
6.14.3. Izskatot sūdzību, Valmieras novada pašvaldības dome pieņem lēmumu, kas tiek paziņots visiem Izsoles dalībniekiem, nosūtot to uz viņu pieteikumā norādīto e-pasta adresi.
7. Dalībnieku līguma noslēgšana un spēkā stāšanās kārtība

7.1. Pēc Izsoles rezultātu apstiprināšanas un Izsoles uzvarētāja noteikšanas, Komisija nekavējoties nosūta pieņemto lēmumu Sabiedrības kapitāla daļu turētājam.

7.2. Sabiedrības kapitāla daļu turētājs, pamatojoties uz Komisijas lēmumu par Izsoles rezultātu apstiprināšanu un Izsoles uzvarētāja noteikšanu, beidzoties Noteikumu 6.14.1. noteiktajam sūdzības par Komisijas darbu iesniegšanas termiņam, nosūta Izsoles uzvarētājam rakstisku uzaicinājumu 10 (desmit) darba dienu laikā no uzaicinājuma nosūtīšanas dienas noslēgt Dalībnieku līgumu.

7.3. Uzaicinājumā norādītajā Dalībnieku līguma noslēgšanas termiņā, Izsoles uzvarētājs paraksta Dalībnieku līgumu vai rakstiski paziņo par atteikumu slēgt Dalībnieku līgumu.

7.4. Ja Izsoles uzvarētājs uzaicinājumā noteiktajā termiņā Dalībnieku līgumu neparaksta, uzskatāms, ka Izsoles uzvarētājs ir atteicies no Dalībnieku līguma slēgšanas.

7.5. Ja Izsoles uzvarētājs atteicies no Dalībnieku līguma slēgšanas vai nenoslēdz Dalībnieku līgumu šo Noteikumu 7.2. punktā noteiktajā termiņā, Izsoles uzvarētājs zaudē Tiesības, iemaksāto nodrošinājuma naudu un samaksāto Tiesību maksu, kas Izsoles uzvarētājam netiek atmaksāta un tiek ieskaitīta Valmieras novada pašvaldības budžetā.

7.6. Noteikumu 7.5. punktā noteiktajā gadījumā kapitāla daļu turētājs ir tiesīgs piedāvāt slēgt Dalībnieku līgumu Nākamajam solītājam. Tādā gadījumā Nākamā solītāja atzīšana par Izsoles uzvarētāju notiek, ievērojot šajos Noteikumos noteikto kārtību par maksājumu veikšanu (6.9.2.), nepieciešamo kredītiestādes un/vai citu kompetento institūciju piekrišanu saņemšanu (6.10.3., 6.10.4.), pēc kā Komisija pieņem lēmumu par attiecīgā Nākamā solītāja atzīšanu par Izsoles uzvarētāju.

7.7. Ja Nākamais solītājs, kurš Noteikumos noteiktajā kārtībā atzīts par Izsoles uzvarētāju, atteicies no Dalībnieku līguma slēgšanas, vai nenoslēdz Dalībnieku līgumu šo Noteikumu 7.2. punktā noteiktajā termiņā, attiecībā uz Nākamo solītāju iestājas Noteikumu 7.5. punktā noteiktās sekas.

7.8. Lai izpildītu Starptautisko un Latvijas Republikas nacionālo sankciju likuma 11.3 panta prasības, pirms Dalībnieku līguma noslēgšanas kapitāla daļu turētājs veic pārbaudi, vai attiecībā uz Izsoles uzvarētāju, tā valdes vai padomes locekli, patieso labumu guvēju, pārstāvēt tiesīgo personu vai prokūristu vai personu, kura ir pilnvarota pārstāvēt minēto izsoles dalībnieku darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēt tiesīgo personu vai prokūristu, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. Minēto sankciju pārbaudi Komisija veic publiski pieejamās interneta vietnēs, tostarp: http://sankcijas.fid.gov.lv/; https://sanctionssearch.ofac.treas.gov/; https://www.sanctionsmap.eu/#/main. 

7.9. Ja attiecībā uz Izsoles uzvarētāju, kas ieguvis tiesības slēgt Dalībnieku līgumu, ir noteiktas 7.8. punktā minētās sankcijas, tas zaudē Izsoles rezultātā iegūtās Tiesības, tostarp, tiesības noslēgt Dalībnieku līgumu un piedalīties Sabiedrības pamatkapitāla palielināšanā. Šādā gadījumā kapitāla daļu turētājs tiesīgs rīkoties saskaņā ar Noteikumu 7.5. un 7.6. punkta noteikto kārtību. 

7.10. Dalībnieku līgums stājas spēkā pēc tā abpusējas parakstīšanas un saistību izpildes nodrošinājuma iesniegšanas Sabiedrības kapitāla daļu turētājam.

7.11. Topošajam dalībniekam ir pienākums ne vēlāk kā 10 (desmit) darba dienu laikā no Dalībnieku līguma abpusējas parakstīšanas dienas iesniegt Sabiedrības kapitāla daļu turētājam saistību izpildes nodrošinājumu EUR 450 000,00 (četri simti piecdesmit tūkstoši euro, 00 centi) apmērā, kas pilnībā atbilst šajā nodaļā, un Noteikumu pielikumā pievienotajā veidnē noteiktajām prasībām. 

7.12. Saistību izpildes nodrošinājums iesniedzams kā:
7.12.1. beznosacījuma un neatsaucama pirmā pieprasījuma bankas garantija; vai
7.12.2. apdrošinātāja izsniegta garantija, ja tās saturs un izpildāmība ir līdzvērtīga bankas garantijai.

7.13. Nodrošinājumā paredzams, ka nodrošinājuma devējs izmaksā pieprasīto summu Esošajam dalībniekam – Valmieras novada pašvaldībai – bezstrīdus kārtībā pēc pirmā rakstiska pieprasījuma, neizvirzot iebildumus par pamatattiecībām starp Dalībnieku līguma pusēm un nepieprasot pieprasījuma pamatojumu.

7.14. Nodrošinājumam jābūt spēkā no tā iesniegšanas dienas līdz dienai, kas ir vismaz 10 darba dienas pēc Sabiedrības pamatkapitāla palielināšanas reģistrācijas komercreģistrā.

7.15. Esošajam dalībniekam ir tiesības realizēt nodrošinājumu pilnā apmērā, vai daļēji, ja Topošais dalībnieks:
7.15.1. neiesniedz Sabiedrības valdei pieteikumu uz Jaunajām kapitāla daļām Sabiedrības dalībnieku sapulces apstiprinātajos Pamatkapitāla palielināšanas noteikumos noteiktajā kārtībā un termiņā;
7.15.2. neveic Jauno kapitāla daļu nominālvērtības un Daļu uzcenojuma pilnīgu samaksu Sabiedrības dalībnieku sapulces apstiprinātajos Pamatkapitāla palielināšanas noteikumos noteiktajā kārtībā un termiņā;
7.15.3. savas prettiesiskas darbības vai bezdarbības dēļ rada apstākļus, kuru rezultātā Sabiedrības pamatkapitāla palielināšanas reģistrācija kļūst neiespējama;
7.15.4. sniedzis nepatiesus apliecinājumus vai garantijas, kas Esošajam dalībniekam Dalībnieku līguma noslēgšanas brīdī nebija zināmas un kas ir būtiskas Sabiedrības pamatkapitāla palielināšanas tiesiskai īstenošanai;
7.15.5. nepilda citas būtiskas šajā Līgumā noteiktās saistības, kā rezultātā Sabiedrības pamatkapitāla palielināšanas īstenošana nav iespējama.

7.16. Saistību izpildes nodrošinājuma izmantošana neierobežo Esošā dalībnieka un/vai Sabiedrības tiesības prasīt no Topošā dalībnieka zaudējumu atlīdzību pilnā apmērā, ciktāl zaudējumi pārsniedz izmantotā saistību izpildes nodrošinājuma summu.

7.17. Ja Izsoles uzvarētājs, ar kuru noslēgts Dalībnieku līgums, Noteikumos un Dalībnieku līgumā noteiktajā termiņā un kārtībā neiesniedz saistību izpildes nodrošinājumu, Dalībnieku līgums nestājas spēkā un uzskatāms, ka Izsoles uzvarētājs ir atteicies no Dalībnieku līguma slēgšanas un izpildes. Šādā gadījumā Izsoles uzvarētājs zaudē iemaksāto nodrošinājuma naudu un samaksāto Tiesību maksu, kas tiek ieskaitīta Valmieras novada pašvaldības budžetā.

7.18. Iestājoties Noteikumu 7.17. punktā noteiktajiem apstākļiem, kapitāla daļu turētājs tiesīgs rīkoties saskaņā ar Noteikumu 7.5. un 7.6. punkta noteikto kārtību. 

8. [bookmark: bookmark166][bookmark: bookmark169]Pamatkapitāla palielināšanas reģistrācija

8.1. Pēc tam, kad Izsoles uzvarētājs ir noslēdzis Dalībnieku līgumu un Dalībnieku līgums ir stājies spēkā, Topošais dalībnieks Sabiedrības dalībnieku sapulces apstiprinātajos Pamatkapitāla palielināšanas noteikumos noteiktajā termiņā parakstās uz Jaunajām kapitāla daļām, iesniedzot Sabiedrības valdei pieteikumu par Jauno kapitāla daļu iegādi.

8.2. Pēc tam, kad Topošais dalībnieks ir pilnībā apmaksājis Sabiedrības Jaunās kapitāla daļas un Daļu uzcenojumu, Sabiedrības valde dalībnieku sapulces apstiprinātajos Pamatkapitāla palielināšanas noteikumos noteiktajā termiņā sasauc Sabiedrības dalībnieku sapulci, kas izveidosies pamatkapitāla palielināšanas rezultātā.

8.3. Noslēdzot Dalībnieku līgumu, Topošais dalībnieks apņemas Pamatkapitāla palielināšanas noteikumos noteiktajā termiņā piedalīties Sabiedrības valdes sasauktajā dalībnieku sapulcē, kas izveidosies pēc Sabiedrības pamatkapitāla palielināšanas, un balsot par Sabiedrības statūtu grozījumu un Statūtu jaunās redakcijas apstiprināšanu redakcijā, kādā tie pievienoti Dalībnieku līgumā projekta pielikumā.

8.4. Sabiedrības dalībnieku sapulce, kas izveidosies pamatkapitāla palielināšanas rezultātā, saskaņā ar  Publiskas personas kapitāla daļu un kapitālsabiedrību pārvaldības likuma  154. panta ceturtās daļas noteikumiem pieņem citus lēmumus, kas nepieciešami Sabiedrības turpmākajai darbībai, tai skaitā ievēlē vai pārvēlē Sabiedrības pārvaldes institūcijas, ja tas nepieciešams.

8.5. Pēc tam, kad Sabiedrības dalībnieku sapulce, kas izveidosies pamatkapitāla palielināšanas rezultātā, apstiprinājusi Statūtu grozījumus, Statūtu redakciju un pieņēmusi citus lēmumus, kas nepieciešams Sabiedrības turpmākai darbībai, Sabiedrības valde bez nepamatotas kavēšanās nodrošina dokumentu iesniegšanu Uzņēmumu reģistrā Sabiedrības pamatkapitāla palielināšanas reģistrācijai.

8.6. Ar Sabiedrības pamatkapitāla palielināšanas reģistrēšanu komercreģistrā, Jaunais dalībnieks kļūst par Sabiedrības dalībnieku ar visām Sabiedrības dalībnieka tiesībām un pienākumiem.
9. [bookmark: bookmark183][bookmark: bookmark181][bookmark: bookmark182][bookmark: bookmark184][bookmark: bookmark187][bookmark: bookmark188][bookmark: bookmark189]Nobeiguma noteikumi

9.1. Jautājumi, kas nav tieši regulēti šajos Noteikumos, tiek risināti saskaņā ar Latvijas Republikas normatīvajiem aktiem, tostarp Publiskas personas kapitāla daļu un kapitālsabiedrību pārvaldības likumu, Komerclikumu, Pašvaldību likumu un citiem piemērojamiem normatīvajiem aktiem.

9.2. Jebkurš strīds, nesaskaņa vai prasība, kas izriet no šiem Noteikumiem, Izsoles norises, Dalībnieku līguma vai ar tiem saistītajām tiesiskajām attiecībām, tai skaitā par to pārkāpšanu, izbeigšanu vai spēkā neesamību, tiek izšķirts Latvijas Republikas tiesās saskaņā ar Latvijas Republikā spēkā esošajiem normatīvajiem aktiem.

9.3.  Ja kāds no šo Noteikumu punktiem kļūst pilnīgi vai daļēji spēkā neesošs vai neizpildāms, tas neietekmē pārējo Noteikumu spēkā esamību. Šādā gadījumā spēkā neesošo vai neizpildāmo noteikumu aizstāj ar tādu noteikumu, kas pēc iespējas atbilst sākotnējā noteikuma juridiskajam un ekonomiskajam mērķim.

9.4. Šie Noteikumi, kā arī to pielikumi un pievienotie dokumenti veido vienotu dokumentu kopumu un ir saistoši visiem Izsoles pretendentiem un Izsoles dalībniekiem.

9.5. Ar pieteikuma iesniegšanu dalībai Izsolē Izsoles pretendents apliecina, ka ir pilnībā iepazinies ar šiem Noteikumiem un to pielikumiem, saprot to saturu un piekrīt ievērot tajos noteiktos nosacījumus.

9.6. Sabiedrības kapitāla daļu turētājs un Valmieras novada pašvaldības Atsavināšanas komisija veic personas datu apstrādi Izsoles organizēšanas, pretendentu izvērtēšanas, Dalībnieku līguma noslēgšanas un ar to saistīto tiesisko attiecību nodrošināšanas nolūkā, ievērojot Eiropas Parlamenta un Padomes Regulu (ES) 2016/679 (Vispārīgā datu aizsardzības regula) un citus piemērojamos normatīvos aktus personas datu aizsardzības jomā.

9.7. Personas dati tiek apstrādāti tikai tādā apjomā un veidā, kāds nepieciešams šo Noteikumu izpildei un normatīvajos aktos noteikto pašvaldības funkciju veikšanai, ievērojot piemērojamos personas datu aizsardzības normatīvos aktus.

9.8. Personas datu apstrāde tiek veikta, nodrošinot atbilstošus tehniskos un organizatoriskos drošības pasākumus, lai aizsargātu personas datus pret neatļautu piekļuvi, izpaušanu, iznīcināšanu vai citu nelikumīgu apstrādi.

9.9. Plašāka informācija par personas datu apstrādi Valmieras novada pašvaldībā ir pieejama pašvaldības tīmekļvietnē: https://www.valmierasnovads.lv 

9.10. Šie Noteikumi stājas spēkā ar dienu, kad tos apstiprina Valmieras novada pašvaldības domes sēdē. 


10. Noteikumu pielikumi

10.1.  Pielikums Nr.1 - Dalībnieku līguma projekts
10.2. Pielikums Nr.2 - Pamatkapitāla palielināšanas noteikumu projekts
10.3. Pielikums Nr.3 - Statūtu grozījumu projekts
10.4. Pielikums Nr.4 - Statūtu jaunās redakcijas projekts
10.5. Pielikums Nr.5 - Konfidencialitātes līguma projekts 
10.6. Pielikums Nr.6 - Konfidencialitātes līguma projekts angļu valodā
10.7. Pielikums Nr.7 - Izsoles pieteikuma veidne
10.8. Pielikums Nr.8 - Saistību izpildes nodrošinājuma veidne
10.9. Pielikums Nr.9 - Uzņēmuma reģistra datu bāzes informācija
10.10. Pielikums Nr.10 - Sabiedrības statūti 
10.11. Pielikums Nr.11 - 12.04.2024. Sabiedrības dalībnieku reģistra nodalījums Nr.6 
10.12. Pielikums Nr. 12 - gada pārskats par 2025. gadu
10.13. Pielikums Nr.13 - 02.04.2026. SIA “Interbaltija” vērtējums
10.14. Pielikums Nr.14 - Valmieras novada pašvaldības domes 29.01.2026. lēmums Nr.30 
10.15. Pielikums Nr.15 - Valmieras novada pašvaldības domes 2026. gada 28.maija lēmums Nr.339

